laion/Wikipedia-Exotic huggingface dataset:
Goin' Back to Indiana

Goin' Back to Indiana הוא אלבומם השישי של חברי להקת "חמישיית הג'קסונים". האלבום הוא תיעוד של הופעת הספיישל של הלהקה ששודרה בערוץ ABC ב-16 בספטמבר 1971. הספיישל כלל הופעה של הקומיקאים ביל קוסבי וטום סמות'רס, הזמרים בובי דארין ודיאנה רוס, שחקני הפוטבול רוזי גריר ובן דווידסון ושחקני הכדורסל אלג'ין ביילור, ביל ראסל ואלווין הייז. מכירות האלבום הגיעו ל-2.6 מיליון עותקים. חברת מוטאון הוציאה בשנת 2001 גרסה דיגיטלית מחודשת של אלבומי הלהקה בסדרת "2 אלבומים על תקליטור אחד". האלבום "Goin' Back to Indiana" יצא על תקליטור יחד עם האלבום "Lookin' Through the Windows". בגרסה זאת נוספו כשירי בונוס השיר "Love Song" וביצוע בהופעה לשיר "Who's Lovin' You", שהופיע לראשונה בפסקול לסרט הטלוויזיה "The Jacksons: An American Dream" ‏ (1992). מידע על האלבום Goin' Back to Indiana באתר MusicBrainz
אודוארדו פארנזה, נסיך הכתר של פארמה

אודוארדו פארנזה, נסיך הכתר של פארמה (באיטלקית: Odoardo II Farnese;‏ 12 באוגוסט 1666 – 6 בספטמבר 1693), היה הבן הבכור של ראנוצ'ו השני פארנזה, דוכס פארמה, נסיך הכתר של דוכסות פארמה, ואביה של אליזבטה, מלכת ספרד. אודוארדו נולד ב-12 באוגוסט 1666 בפארמה, לראנוצ'ו השני פארנזה, דוכס פארמה ולאיזבלה ד'אסטה, דוכסית פארמה, בתם של פרנצ'סקו הראשון ד'אסטה, דוכס מודנה ומריה קטרינה פארנזה. אמו מתה שנים עשר ימים לאחר לידתו, ומאוחר יותר התחתן אביו עם מריה ד'אסטה, ממנה היו לו עוד 9 ילדים, ביניהם פרנצ'סקו פארנזה, דוכס פארמה. ב-3 באפריל 1690 התחתן אודוארדו על ידי שליח עם דורותיאה סופיה, רוזנת פפאלץ-נויבורג, בתם של פיליפ וילהלם, הנסיך הבוחר מפפאלץ ואליזבת אמליה, רוזנת הסן-דרמשטדט, ואחותם של קיסרית האימפריה הרומית הקדושה, מלכת פורטוגל ומלכת ספרד, וב-17 במאי 1690 נערך טקס הנישואים הרשמי. הנישואים היו הראשונים אי פעם בין נסיך איטלקי לנסיכה גרמנית. בנוסף, הכלה, אשר הייתה מקושרת לבתי המלוכה של אירופה, הביאה עמה נדוניה גדולה מאוד. אודוארדו מת ב-6 בספטמבר 1693 בפארמה לפני אביו, וב-8 בדצמבר 1695 התחתנה אלמנתו עם אחיו למחצה פרנצ'סקו פארנזה, דוכס פארמה, אך לא היו לה ילדים ממנו. לאחר מותם של אחיו פרנצ'סקו ואנטוניו ללא ילדים, הוחלט כי הדוכסות תעבור לנכדו פליפה, דוכס פארמה, שהיה בנה של בתו, אליזבטה פארנזה, מלכת ספרד. ב-3 באפריל 1690 התחתן אודוארדו על ידי שליח עם דורותיאה סופיה, רוזנת פפאלץ-נויבורג, בתם של פיליפ וילהלם, הנסיך הבוחר מפפאלץ ואליזבת אמליה, רוזנת הסן-דרמשטדט, ממנה נולדו לו שני ילדים: אלסנדרו איגנציו פארנזה (1691-1693). אליזבטה פארנזה (1692-1766), התחתנה עם פליפה החמישי, מלך ספרד. מדיה וקבצים בנושא אודוארדו פארנזה, נסיך הכתר של פארמה בוויקישיתוף אודוארדו פארנזה, נסיך הכתר של פארמה, באתר "Find a Grave" (באנגלית)
דורותיאה סופיה, רוזנת פפאלץ-נויבורג

דורותיאה סופיה, רוזנת פפאלץ-נויבורג (בגרמנית: Dorothea Sophie von Pfalz-Neuburg; ‏5 ביולי 1670 - 15 בספטמבר 1748), הייתה בתו של פיליפ וילהלם, הנסיך הבוחר מפפאלץ ואמה של אליזבטה פארנזה. דורותיאה סופיה נולדה בנויבורג ב-5 ביולי 1670, לפיליפ וילהלם, הנסיך הבוחר מפפאלץ ולאליזבת אמליה, רוזנת הסן-דרמשטדט, בתם של גאורג השני, רוזן הסן-דרמשטדט וסופיה אלאונורה מסקסוניה, והייתה אחותם של קיסרית האימפריה הרומית הקדושה, מלכת פורטוגל ומלכת ספרד. ב-3 באפריל 1690 התחתנה דורותיאה סופיה על ידי שליח עם אודוארדו פארנזה, נסיך הכתר של פארמה, וב-17 במאי 1690 נערך טקס הנישואים הרשמי. הנישואים היו הראשונים אי פעם בין נסיך איטלקי לנסיכה גרמנית. בנוסף, דורותיאה סופיה, אשר הייתה מקושרת לבתי המלוכה של אירופה, הביאה עמה נדוניה גדולה מאוד. אודוארדו מת בשנת 1693 לפני אביו, וב-8 בדצמבר 1695 התחתנה דורותיאה סופיה עם אחיו למחצה פרנצ'סקו פארנזה, דוכס פארמה, אשר לא רצה להפסיד את הנדוניה של דורותיאה סופיה, אך לא היו לה ילדים ממנו. בשנת 1727 מת פרנצ'סקו ואחיו אנטוניו ירש אותו, אולם אף הוא מת בשנת 1731 ללא ילדים. בעקבות מותו של אנטוניו הוחלט כי הדוכסות תעבור לנכדה קרלוס, דוכס פארמה, שהיה בן בתה, אליזבטה פארנזה, מלכת ספרד, אולם הוא נאלץ למסור את הדוכסות לאוסטריה בעקבות מלחמת הירושה הפולנית. לאחר מלחמת הירושה האוסטרית קיבל נכדה פליפה, דוכס פארמה את הדוכסות, זמן קצר לאחר שב-15 בספטמבר 1748 מתה דורותיאה סופיה בפארמה. ב-3 באפריל 1690 התחתנה דורותיאה סופיה עם אודוארדו פארנזה, נסיך הכתר של פארמה, ממנו נולדו לה שני ילדים: אלסנדרו איגנציו פארנזה (1691-1693). אליזבטה פארנזה (1692-1766), התחתנה עם פליפה החמישי, מלך ספרד. מדיה וקבצים בנושא דורותיאה סופיה, רוזנת פפאלץ-נויבורג בוויקישיתוף דורותיאה סופיה, רוזנת פפאלץ-נויבורג, באתר "Find a Grave" (באנגלית)
מריה סופיה מנויבורג

מריה סופיה מנויבורג (בגרמנית: Maria Sophie von Pfalz-Neuburg; ‏6 באוגוסט 1666 - 4 באוגוסט 1699), הייתה בתו של פיליפ וילהלם, הנסיך הבוחר מפפאלץ ואשתו של פדרו השני, מלך פורטוגל. מריה סופיה נולדה בדיסלדורף ב-6 באוגוסט 1666, לפיליפ וילהלם, הנסיך הבוחר מפפאלץ ולאליזבת אמליה, רוזנת הסן-דרמשטדט, בתם של גאורג השני, רוזן הסן-דרמשטדט וסופיה אלאונורה מסקסוניה, והייתה אחותם של קיסרית האימפריה הרומית הקדושה, דוכסית פארמה ומלכת ספרד. ב-11 באוגוסט 1687 התחתנה מריה סופיה עם פדרו השני, מלך פורטוגל, אשר היה אלמן מאשתו הראשונה מריה פרנצ'סקה מסבויה, והיא הביאה עמה נדוניה של 100,000 פלורינים זהב. נישואי השניים היו מאושרים, ונולדו להם 7 ילדים, ובנוסף, מריה סופיה זכתה לאהדתה של בתה החורגת איזבל לואיזה, נסיכת ביירה, אולם היא מתה בצעירותה בשנת 1690. מריה סופיה הייתה מלכה עממית, אשר תמכה בנזקקים והייתה מעורבת רבות בפעולות צדקה, אולם היא מתה במפתיע ב-4 באוגוסט 1699, כתוצאה משושנה. ב-11 באוגוסט 1687 התחתנה מריה סופיה עם פדרו השני, מלך פורטוגל, ממנו נולדו לה 7 ילדים: ז'ואאו, נסיך ברזיל (1688) ז'ואאו החמישי, מלך פורטוגל (1689–1750) פרנסיסקו, דוכס בז'ה (1691–1742) אנטוניו, נסיך פורטוגל (1695–1757) תרזה מריה (1696–1704) מנואל, רוזן אורם (1697–1766) פרנסיסקה ז'וזפה, נסיכת פורטוגל (1699–1736) מדיה וקבצים בנושא מריה סופיה מנויבורג בוויקישיתוף
עושים סדר

עושים סדר הייתה תוכנית אקטואליה ישראלית ששודרה בשידורי הטלוויזיה החינוכית הישראלית. התוכנית שודרה מ-2009 בערוץ 2, ערוץ 23 וערוץ עשר, והסתיימה ב-14 באוגוסט 2018 עם סגירת הטלוויזיה החינוכית. על פי חוק השידור הציבורי הישראלי עם תחילת שידורי תאגיד השידור הישראלי אמורה הייתה להיסגר מחלקת האקטואליה של החינוכית ולהפסיק את שידור תוכניות אקטואליה. עם זאת, שידור התוכניות נמשך במתכונת מגזינית עד סיומן. התוכנית הסתיימה ב-14 באוגוסט 2018, כאשר שודרה התוכנית האחרונה בערוץ עשר, ושידורי החינוכית הופסקו מוקדם יותר בלילה. בתוכנית זו, שנקראה בשם "עושים סדר - דו"ח מצב", המגישים בן כספית וגל גבאי הגישו ביחד וראיינו אנשי תקשורת ופוליטיקאים שונים כדי לסכם את מה שעבר על החברה הישראלית בשנותיה של התוכנית. את התוכנית הגישו לסירוגין גל גבאי ובן כספית. התוכנית עסקה באירועי היום וסיכמה אותם באמצעות ראיונות עם אנשים שונים. המגישים עסקו בנושאים החברתיים מזווית הראייה שלהם, תוך שימת דגש על נושאים חברתיים ותרבותיים בחברה הישראלית. כמו כן, בתוכנית שולבו טורים אישיים של עיתונאים נבחרים המציגים בסגנון בהיר וממוקד את דעותיהם השונות. הערב החדש תיק תקשורת אתר האינטרנט הרשמי של עושים סדר עושים סדר, ברשת החברתית פייסבוק עושים סדר, במיזם "אישים" לתיעוד היצירה הישראלית נועה פרייס‏, גלגל הצלה: תכניות החינוכית ישודרו בערוץ עשר, באתר וואלה, 26 בפברואר 2018
The Age

The Age הוא עיתון יומי אוסטרלי, בבעלות חברת "Fairfax Media". העיתון נוסד ב-17 באוקטובר 1854, והופץ מהעיר מלבורן על ידי "The Age Company LTD". העיתון הופץ תחילה במדינת ויקטוריה, אך מופיע כיום גם במרבית האזורים האחרים בדרום אוסטרליה. כיום העיתון קיים גם בגרסת אינטרנט. מדיה וקבצים בנושא The Age בוויקישיתוף אתר האינטרנט הרשמי של The Age (באנגלית אוסטרלית) The Age, ברשת החברתית פייסבוק The Age, ברשת החברתית אקס (טוויטר) The Age, ברשת החברתית טיקטוק The Age, באתר אנציקלופדיה בריטניקה (באנגלית) הגיליון הראשון של העיתון, 1854 גיליון של העיתון משנת 2006 ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
HomeKit

HomeKit היא שלד תוכנה שפותחה על ידי אפל והושקה לראשונה עם השקתה של iOS 8. התוכנה מאפשרת למשתמשים להגדיר ולתקשר עם מכשירי חשמל חכמים באמצעות מכשירים שונים מבית אפל, ומאגדת את בקרי השליטה עליהם בתוך אפליקציה אחת. על ידי הגדרת חדרים, פריטים ופעולות (Actions), ניתן לשלוט מרחוק על מכשירי החשמל התומכים בפרוטוקול התקשורת של HomeKit. ניתן להגדיר אוטומציות ותרחישים מורכבים שיתרחשו בבית באופן אוטומטי על ידי מיקום, לוח זמנים, או על ידי פקודה פשוטה לסירי. סירי iOS HomeKit, באתר אפל. דף המוצרים הנתמכים, באתר אפל.
ניגוני הרב מנחם מנדל שניאורסון מחב"ד

רשימת ניגוני הרב מנחם מנדל שניאורסון היא סדרה בת ארבעה עשר ניגונים אותם לימד רבי מנחם מנדל שניאורסון מחב"ד לובביץ' בין השנים תשי"ד (1954) – תשל"ד (1973) לקהל חסידיו. מרבית הניגונים נלמדו מפי הרבי במהלך שמחת תורה. בחלקם הקדים לפני לימוד הניגון את הרקע והמקור שלהם. חלק גדול מהניגונים הפכו לידועים גם מחוץ לחב"ד. חלק מהם אף עובדו ובוצעו בביצועים חדשים בתקליטורים של מקהלת חסידי חב"ד - ניח"ח, על ידי הזמר אברהם פריד ובאלבומים לחיים טיש - חב"ד, צמאה ועוד. אבי פיאמנטה הוציא את כל הניגונים באלבום ייחודי "ניגוני הרבי". וידאו מהניגונים קטעי השמעה של הניגונים – פרויקט אודות הניגונים שלימד הרבי מליובאוויטש, אתר בית חב"ד פונוביז', תשע"ג: אלפי ליטאים מפזזים "כי אנו עמך", באתר שטורעם תשרי תשע"ג ישראל כהן, ‏מרהיב: כשבסאטמר שרו חב"ד • צפו בוידאו, באתר כיכר השבת, 19 באוקטובר 2014 קובץ ניגוני הרבי, בהוצאת "ועד תלמידי התמימים העולמי", תשע"ה יאיר טוקר, ‏10 הניגונים המובילים שלימד הרבי מליובאוויטש, באתר כיכר השבת, 10 ביולי 2016 נתנאל לייפר, ‏פרויקט מיוחד לרגל ג' תמוז: כל "ניגוני הרבי", באתר כיכר השבת, 24 ביוני 2020 הניגונים שלימד הרבי מחב"ד - פרויקט אודות שלושה עשר (מתוך 14) הניגונים שלימד הרבי מחב"ד, אתר בית חב"ד. ניגוני הרבי שלימד לאורך השנים, סיון תשע"ו, באתר אוצר החכמה פלייליסט: The Rebbe's Nigunim, יוטיוב, כל ה14 הניגונים, אבי פיאמנטה, מנדי חאנין ומנדי ג'רופי אברהם פריד ושולי רנד - אנעים זמירות באתר יוטיוב הניגון להאזנה, מתוך ניח"ח 13, באתר Chabad.org | אסדר לסעודתא - ASADER LISEUDASA ביוטיוב אהרן רזאל - אתה בחרתנו באתר יוטיוב דרכך אלוקנו - אביתר בנאי ביוטיוב ניגון חב"ד-האדרת והאמונה nigun chabad הטקסט הוא כפי נוסח בעל התניא בסידורו אריאל זילבר - הוא אלוקינו באתר יוטיוב נמואל והיא שעמדה (חבד) באתר יוטיוב פרויקט "צמאה" - כי אנו עמך - ארז לב ארי תורת מנחם - התוועדויות, כרך לח, ניו יורק: ועד הנחות בלה"ק, עמ' 117 כי אנו עמך - אלי מרקוס באתר יוטיוב Avraham Fried Stav ya pitu באתר יוטיוב. גרסה נוספת לניגון זה בוצעה במחזמר איש חסיד היה בביצוע של חנה רוט תחת הכותרת - "העצבות רק לטיפשים היא". ניגון חב"ד - צמאה לך נפשי של הרבי מליובאוויטש באתר יוטיוב צמאה לך נפשי - אברהם פריד ביוטיוב אברהם פריד באתר בית חב"ד הניגון בחתונה של נכד האדמו"ר מצאנז באתר יוטיוב. ניגון חב"ד-רחמנא דעני אתר יוטיוב תורת מנחם התוועדויות ניו יורק: ועד הנחות בלה"ק, כרך כד, עמ' 133, באתר HebrewBooks תמר זיגמן, לוחם החופש הסופי שהיה השראה לרבי מליובאוויטש, בבלוג "הספרנים" של הספרייה הלאומית, 27.06.2017 שאמיל בביצוע של זאנוויל ויינברגר, מקהלת מלכות, ודני אבידני ביוטיוב
מתחת לעור (תוכנית טלוויזיה)

מתחת לעור היא תוכנית טלוויזיה ישראלית לילדים ששודרה בטלוויזיה החינוכית הישראלית החל מיוני 2018 ועד לסגירת התחנה, ולאחר מכן עלתה לשידור בכאן חינוכית. מדי פרק, המנחה הילה קורח, והנסיינים ליאור דובדבני ואילן קובץ' יוצאים לבדוק איך עובד גוף האדם. השלושה יענו על השאלות הכי מעניינות שקשורות לגוף האדם. דובדבני וקובץ' יחוו על בשרם (ועל ורידיהם, עצביהם ועורם) את כל מה שהגוף יכול לעשות. יחד עם הילה הם חושפים בעזרת ניסויים באולפן וברחוב, מערכונים, פינות, והרבה הרבה התנסויות - באולפן ובבתי החולים - את כל סודות גוף האדם. אבודים בריבוע חשבון פשוט גלילאו החפרנים אתר האינטרנט הרשמי של מתחת לעור "מתחת לעור", במיזם "אישים" לתיעוד היצירה הישראלית "מתחת לעור" באתר כאן חינוכית ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
פסל ולדימיר הגדול

אנדרטת ולדימיר הגדול (ברוסית: Па́мятник Влади́миру Вели́кому) היא אנדרטה בגובה של 17.5 מטרים לוולדימיר הראשון במוסקבה, הממוקמת על כיכר בורוביצקאיה במרכז מוסקבה. הפסל נחנך ביום האחדות הלאומית ב-4 בנובמבר 2016 במעמד של נשיא רוסיה ולדימיר פוטין. ולדימיר הראשון, המכונה גם ולדימיר הגדול, היה נסיך לוחם מיתולוגי שהקים גם את הכנסייה האורתודוקסית. חניכת האנדרטה מדיה וקבצים בנושא פסל ולדימיר הגדול בוויקישיתוף על מרכז מוסקבה צופה ולדימיר חדש-ישן
בנק מזון

בנק מזון הוא ארגון ללא כוונת רווח, ארגון צדקה, המפיץ מזון לאלה שיש להם קושי לרכוש מספיק כדי למנוע רעב. בצפון אמריקה ובאוסטרליה, בנקי מזון בדרך כלל פועלים בדגם של "מחסן". הם משתמשים כמרכז אחסון והפצה למחסנים קטנים יותר ובדרך כלל לא מחלקים מזון ישירות ללקוחות. לאחר שהמזון נאסף, ממויין ועובר בקרת איכות, בנקים אלו מפיצים אותו ללא כוונת רווח אל גופים שונים בקהילה או גופים ממשלתיים, כולל בתי תמחוי, מקלטים לחסרי בית, בתי יתומים, ובתי ספר. מחוץ לצפון אמריקה ואוסטרליה מתקיים לרוב דגם "קו החזית". בנקי מזון אלו מוסרים את רוב או כל המזון שלהם ישירות למשתמשי הקצה. לשני הדגמים, המקורות הגדולים ביותר של מזון הם מגדלים, יצרנים, מפיצים, קמעונאים, אשר הצטברו אצלם במהלך הרגיל של עסקיהם, עודפי מזון שאינם יכולים למכור. ישנם בנקי מזון המקבלים חלק ניכר של המזון שלהם מתורמים פרטיים, לרבות מתנדבים שלהם. לפעילות ארגונים אלו חפיפה ניכרת עם הצלת מזון מאובדן  ולקט. בנק המזון הראשון בעולם St. Mary's Food Bank Alliance הוקם בפיניקס בארצות הברית בשנת 1967. בהמשך ארגון זה התמזג ב"פידינג אמריקה". ארגון זה מחלק מזון למיליוני אנשים ברחבי ארצות הברית. קלייר בבינו-פונטנוט שעומדת בראש הארגון נכללה בשנת 2020 ברשימת טיים 100. מאז 1967 אלפים רבים הוקמו בכל רחבי העולם. באירופה הצורך בבנקי מזון היה מועט עד לאחרונה בשל מערכות רווחה נרחבות, אך מספרם של בנקי המזון גדל במהירות לאחר המשבר הכלכלי העולמי ב-2008, שהחמיר את התנאים הכלכליים לבעלי הכנסות נמוכות. לקט ישראל ארגון לתת פתחון לב חסדי נעמי אגודת יד ביד פריגניזם ביטחון תזונתי הצלת מזון חוק עידוד תרומות מזון מדיה וקבצים בנושא בנק מזון בוויקישיתוף ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
מוחמד האשם ח'אן

סרדאר מוחמד האשם ח'אן (בפשטו: سردار محمد هاشم خان, נולד ב-1884 ונפטר ב-26 באוקטובר 1953) היה פוליטיקאי אפגני אשר כיהן כראש ממשלת אפגניסטן בשנים 1929–1946. מדיה וקבצים בנושא מוחמד האשם ח'אן בוויקישיתוף Harris M. Lentz, Heads of States and Governments Since 1945, Routledge, 2014-02-04, עמ' 18, ISBN 978-1-134-26490-2. (באנגלית) ערך זה הוא קצרמר בנושא פוליטיקאים ובנושא אפגניסטן. אתם מוזמנים לתרום לוויקיפדיה ולהרחיב אותו.
מילושביץ'

האם התכוונתם ל... איגור מילושביץ' – כדורסלן סרבי-יווני אלכסנדר מילושביץ' – כדורגלן שוודי סאבו מילושביץ' – כדורגלן סרבי סטפן מילושביץ' – כדורגלן מונטנגרי סלובודן מילושביץ' – מנשיאי סרביה
יחסי אוזבקיסטן–בלגיה

יחסי אוזבקיסטן–בלגיה הם יחסי החוץ שבין רפובליקת אוזבקיסטן לבין ממלכת בלגיה. מאז שאוזבקיסטן הכריזה על עצמאותה, שתי המדינות מחזקות את יחסיהן בעזרת מגעים פוליטיים שכוללים פגישות קבועות בין שרי החוץ הבלגיים והאוזבקים לענייני חוץ ומספר התייעצויות פוליטיות בבריסל ובטשקנט בשנים 2009,2010,2012 ו-2016. שתי המדינות כוננו יחסים דיפלומטיים רשמיים ב-10 במרץ 1992. בלגיה ואוזבקיסטן משתפות פעולה במגזרי הכלכלה והמסחר, וכן המדינות מנהלות דיאלוגים פוליטיים בארגונים בינלאומיים רבים. בין היתר, אוזבקיסטן הודיעה על תמיכתה במועמדותה של בלגיה לחברים הלא קבועים במועצת הביטחון של האו"ם לשנים 2019-2020. ב-10 במרץ 2017, שתי המדינות ציינו 25 שנים של יחסים דיפלומטיים. סגן ראש הממשלה ושר החוץ הבלגי דידייה ריינדרס הצהירו כי בין המדינות קיימת מערכת יחסים דו-צדדית לבבית שמתגברת עם השנים, וכן ריינדרס ציין כי הוא מאחל לעם האוזבקי הרמוניה ושגשוג רב. אוזבקיסטן מיוצגת בבלגיה על ידי שגרירות בבריסל. בלגיה מיוצגת באוזבקיסטן על ידי קונסוליה בטשקנט. Ministry of Foreign Affairs of the Republic of Uzbekistan — States with which the Republic of Uzbekistan established diplomatic relations, mfa.uz On Uzbekistan – Belgium political consultations in Brussels, mfa.uz "25th anniversary of relations between Belgium and Uzbekistan on 10 March". Federal Public Service Foreign Affairs (באנגלית). 2017-03-10. נבדק ב-2018-07-22.
מוחמד דאוד ח'אן

מוחמד דאוד ח'אן (בפשטו: سردار محمد داود خان, נולד ב-18 ביולי 1909 ונרצח ב-28 באפריל 1978) היה פוליטיקאי אפגני ממשפחת המלוכה האפגנית אשר שימש כראש ממשלת אפגניסטן בשנים 1953–1963 וכנשיא אפגניסטן משנת 1973 ועד הירצחו בהפיכה צבאית בשנת 1978. הוא עלה לשלטון כשהדיח בשנת 1973 את המלוכה של בן דודו מוחמד זאהיר שאה והצהיר על עצמו כנשיא המדינה. ח'אן היה ידוע בשל גישתו הפרוגרסיבית ותמכתו בזכויות נשים, לאומיותו הפתאנית ותוכניות המודרניזציה שקידם בכלכלה האפגנית אשר העלו בכעשרות אחוזים את כוח העבודה המקומי. נולד בקאבול בשנת 1909 למשפחת המלוכה. אביו כיהן כשגריר אפגניסטן בגרמניה ונרצח בברלין בשנת 1933. ח'אן עצמו התחנך בצרפת. בשנת 1939 קודם לדרגת סגן-אלוף בצבא ופיקד על גדוד בסמוך לקאבול. בשנים 1946–1948 כיהן כשר הביטחון, ולאחר מכן כשר הפנים בשנים 1949–1951. ב-1948 הוא שירת כשגריר אפגניסטן בצרפת. בשנת 1951 הועלה לדרגת גנרל. בשנת 1953 ח'אן החל לכהן כראש ממשלה. כהונתו בת עשר השנים התאפיינה בחיזוק הקשר עם ברית המועצות, קידום הכלכלה וחיזוק זכויות הנשים. בנוסף על כך, הוא תמך בסיפוח הטריטוריות הפשטוניות בפקיסטן לשטח אפגניסטן. תמיכה זו הובילה לעימותים ומתיחויות בין שתי המדינות. ב-27 באפריל 1978 המפלגה הקומוניסטית בהובלת נור מוחמד תרכי הדיחה את מוחמד דאוד שאה מהשלטון. כחלק מהפיכה צבאית אלימה התנקשו בחייו של דאוד והוציאו להורג את משפחתו. המפלגה הקומוניסטית קראה להפיכה בשם מהפכת סור ("מהפכת אפריל"). מדיה וקבצים בנושא מוחמד דאוד ח'אן בוויקישיתוף מוחמד דאוד ח'אן, באתר אנציקלופדיה בריטניקה (באנגלית) מוחמד דאוד ח'אן, באתר "Find a Grave" (באנגלית) מוחמד דאוד ח'אן, במסד הנתונים הקולנועיים IMDb (באנגלית) מוחמד דאוד ח'אן, במסד הנתונים הקולנועיים KinoPoisk (ברוסית) המורדים שולטים בבירת אפגניסטן, דבר, 30 באפריל 1978 מלך אפגניסטן הודח, הצבא הקים רפובליקה, על המשמר, 18 ביולי 1973
כריסטופר טוסלי

כריסטופר בנחמין טוסלי ריוס (בספרדית: Cristopher Benjamín Toselli Ríos; נולד ב-15 ביוני 1988) הוא כדורגלן צ'יליאני המשחק בעמדת השוער בפלסטינו. טוסלי התחיל את הקריירה שלו במחלקת הנוער של אוניברסידד קאתוליקה. ב-25 בנובמבר 2007 טוסלי ערך את הופעת הבכורה שלו בקבוצה הבוגרת בניצחון 0-3 נגד קוקימבו אונידו. בעונת 2009 טוסלי קיבל את ההזדמנות כשוער ראשון, אך ביוני של אותה שנה נפצע בעת ששהה עם הנבחרת ונעדר שישה חודשים מהמגרשים. ב-5 בדצמבר 2010 טוסלי חזר לשחק במשחק הליגה האחרון של העונה בו ניצחה קאתוליקה 0-5 לאברטון. למרות שחזר מהפציעה, טוסלי איבד את מקומו בהרכב. ב-11 במאי 2011 טוסלי חזר להרכב של קאתוליקה. בינואר 2018 טוסלי עזב את קאתוליקה לראשונה בקריירה שלו והושאל לאטלס מליגת העל המקסיקנית. טוסלי שיחק 7 משחקים במדי אטלס, אך הודח מההרכב לאחר שבאף אחד מהמשחקים לא הצליח לשמור על נקי. בקיץ 2018 טוסלי חזר לצ'ילה והושאל לאברטון. ב-22 בפברואר 2021, טוסלי הושאל לפלסטינו. בצעירותו, טוסלי שיחק בנבחרות הצעירות של צ'ילה. טוסלי נכלל בסגל נבחרת הנוער לקראת גביע העולם בכדורגל עד גיל 20 שנערך בשנת 2007 בו צ'ילה סימה במקום הרביעי וטוסלי נבחר לשוער המצטיין של הטורניר. טוסלי, אף שבר את שיא הדקות ללא ספיגה בטורניר כאשר שמר על שער נקי במשך 492 דקות ובכך שיפר את שיאו של קלאודיו טפארל הברזילאי ב-8 דקות. בשנת 2009 השתתף עם הנבחרת בגביע טולון. ב-20 בינואר 2010 טוסלי ערך את הופעת הבכורה שלו בנבחרת צ'ילה בניצחון 1-2 נגד פנמה. טוסלי השתתף עם הנבחרת במונדיאל 2014, קופה אמריקה 2016 וגביע הקונפדרציות 2017. אוניברסידד קאתוליקה ליגת העל הצ'יליאנית: 2010, קלאסורה 2015/2016, אפרטורה 2016/2017 קופה צ'ילה: 2011 הסופר קאפ הצ'יליאני: 2016 נבחרת צ'ילה קופה אמריקה: 2016 אישיים שוער הטורניר בגביע טולון: 2009 הכדורגלן הצ'יליאני של השנה: 2013 מדיה וקבצים בנושא כריסטופר טוסלי בוויקישיתוף כריסטופר טוסלי, באתר Transfermarkt כריסטופר טוסלי, באתר Soccerway כריסטופר טוסלי, באתר WorldFootball.net כריסטופר טוסלי, באתר National Football Teams כריסטופר טוסלי, באתר FootballDatabase.eu
רולף פלטשר

רולף פלטשר מרטינס (בספרדית: Rolf Günther Feltscher Martínez; נולד ב-6 באוקטובר 1990) הוא כדורגלן ונצואלי-שווייצרי המשחק בעמדת המגן השמאלי. פלטשר התחיל את הקריירה שלו בקבוצת הנוער של גראסהופרס ציריך. בעונת 2007/2008, פלטשר ערך את הופעת הבכורה שלו בקבוצה הבוגרת בניצחון 0–2 נגד סנט גאלן. בנובמבר 2009 סיכם את תנאיו בפארמה מהסרייה א' והוא חתם בה בתום העונה. בקיץ 2012 הושאל לפדובה עד לסיום העונה, אך בינואר 2013 שוחרר מהקבוצה והצטרף לגרוסטו. ב-30 באוגוסט 2013 פלטשר חזר לשווייץ וחתם בלוזאן. ב-19 באוגוסט 2014 פלטשר חתם בדיסבורג מהליגה השלישית. פלטשר היה שותף לחזרה של דיסבורג לבונדסליגה השנייה בתום העונה. ב-29 באוגוסט 2015 פלטשר הבקיע את שער הבכורה שלו בקריירה בתיקו 2-2 נגד גרויטר פירט. ב-11 ביולי 2016 פלטשר חתם בחטאפה מהליגה השנייה בספרד. ב-31 בינואר 2017 הושאל לריאל סרגוסה. את עונת 2017/2018 התחיל כשחקן חופשי. ב-16 בנובמבר חתם בקארדיף סיטי. ב-19 בדצמבר חתם בלוס אנג'לס גלאקסי מה-MLS, קבוצתו הראשונה מחוץ לאירופה. באפריל 2018 נפצע בכתפו ונעדר כארבעה חודשים מהמגרשים. ב-23 בדצמבר 2020 חתם בוירצבורג קיקרס המבונדסליגה השנייה. בצעירותו, פלטשר שיחק בעל הנבחרות הצעירות של שווייץ ובשנת 2011 החליט ביחד עם אחיו פרנק לייצג את ונצואלה. ב-15 בנובמבר 2011 פלטשר ערך את הופעת הבכורה שלו בנבחרת בניצחון 0–1 נגד בוליביה במסגרת מוקדמות מונדיאל 2018. פלטשר נכלל בסגל הנבחרת לקראת קופה אמריקה 2016. מדיה וקבצים בנושא רולף פלטשר בוויקישיתוף רולף פלטשר, באתר Transfermarkt רולף פלטשר, באתר Fussballdaten.de (בגרמנית) רולף פלטשר, באתר Soccerway רולף פלטשר, באתר WorldFootball.net רולף פלטשר, באתר National Football Teams רולף פלטשר, באתר FootballDatabase.eu
דיאן פלטשר

דיאן פלטשר (באנגלית: Diane Fletcher; נולדה ב-17 באפריל 1944) היא שחקנית אנגלייה. פלטשר נולדה בעיר דרבי שבדרבישייר. היא גילמה את ננסי בסיטקום הבריטי "Fairly Secret Army", והופיעה בסדרות טלוויזיה פופולריות כגון אופרת הסבון "קורוניישן סטריט", "המפקח מורס", "פוארו", סדרת הדרמה "Within These Walls", "רציחות במידסומר", ובסדרה "בקצב הלב". בשנת 1971 שיחקה במחזה "No One Was Saved" בתיאטרון רויאל קורט. הופעת הבכורה שלה בקולנוע הייתה בסרטו של רומן פולנסקי "מקבת'". בעיבוד של ה-BBC ל"בית הקלפים" ובסדרות ההמשך "שלום אדוני המלך" ו"הפוסק האחרון" גילמה פלטשר את דמותה של אליזבת' ארקרט, אשתו של מי שהיה מצליף המפלגה השמרנית ואחר כך ראש הממשלה פרנסיס ארקרט (בגילומו של איאן ריצ'רדסון). האנתרופולוג ד"ר ג'יימי פ. לוסון הוא בנם המשותף של פלטשר ושל השחקן דניס לוסון. דיאן פלטשר, במסד הנתונים הקולנועיים IMDb (באנגלית) דיאן פלטשר, באתר Rotten Tomatoes (באנגלית) "Dublin Theatre Festival biography of Diane Fletcher". Dublin Theatre Festival. אורכב מ-המקור ב-17 ביוני 2007. נבדק ב-24 באוקטובר 2015. {{cite web}}: (עזרה) Daisy Bowie Sell, ‏House of Cards: Trilogy, The Telegraph, 9 April 2013
משה נחום צובל

ד"ר משה (מוריץ) נחום צובל (כ"ח בטבת ה'תרל"ח, 3 בינואר 1878 – כ"ז באדר א' ה'תשכ"ב, מרץ 1962) היה היסטוריון וחוקר יהדות, עורך העיתונים די וועלט ו"אלגעמיינע יידישע צייטונג", עורך אנציקלופדיה יודאיקה. שימש מזכירו של בנימין זאב הרצל. נולד בטרנבה שבאימפריה האוסטרו-הונגרית, לשלמה צובל. למד בישיבת פרשבורג ובישיבת הרב שלמה זלמן ברויאר שבפרנקפורט. כמו כן למד באוניברסיטת ברן שבשווייץ ובגיסן בגרמניה, שם קיבל תואר דוקטור לפילוסופיה. עבודת הדוקטורט עסקה בההדרת פירוש כתב יד ערבי של מורה הנבוכים (1910). נישא לגיזלה (גננדל) קורניצר, בתו של רבי משה קורניצר, נכד החתם סופר. בהיותו בווינה שימש מזכירו לעברית של בנימין זאב הרצל. היה מראשוני "תנועת המזרחי" בגרמניה. כתב מאמרים רבים בעיתון די וועלט של התנועה הציונית. החל מ-1910 היה עורך העיתון עד פרוץ מלחמת העולם הראשונה. בשנות המלחמה שירת בצבא האוסטרי-הונגרי. לאחר מכן ערך את היומון "אלגעמיינע יידישע צייטונג" שנרכש על ידי המזרחי ויצא לאור בבודפשט. ב-1920 עבר לברלין ושימש עורך אנציקלופדיה יודאיקה בברלין. עם עליית הנאצים והפסקת הוצאת האנציקלופדיה החל לעבוד בהוצאת שוקן בברלין ופרסם שורה של ספרים בגרמנים בתחומים שונים של יהדות. בשנת 1939 עלה לארץ ישראל והתיישב בשכונת כרם אברהם בירושלים. היה מעורכי פרויקט התלמוד הבבלי עם תרגום עברי ופירוש חדש, שהוחל בהוצאתו בשנות ה-50. היה חבר מערכת האנציקלופדיה העברית וכתב מספר ערכים ובהם הערך על ר' משה אלשקר ואברהם ביכלר. כמו כן היה חבר מערכת אנציקלופדיה מקראית. פרסם מאמרים ומחקרים בכתבי עת תורניים-מדעיים שונים ובהם "סיני" ו"תרביץ". בשנת תש"ב השתתף בקובץ התורני-מדעי "רב סעדיה גאון" שיצא לאור במלאת אלף שנים לפטירתו (בעריכת הרב יהודה לייב מימון) במאמר שעסק בחשבון הקץ ותיאור הגאולה בספר אמונות ודעות. בשנת 1949, לקראת הבחירות לכנסת הראשונה, חתם עם קבוצת מדענים ואנשי רוח דתיים על גילוי דעת התומך ב"חזית הדתית המאוחדת". נפטר בשנת 1962 ונקבר בהר המנוחות. על מצבתו נחקק: "עד הגל הזה על איש נאמן וצדיק, תלמיד חכם ומלומד... ששאב מכל מקורות חכמה, ועמד בצדקו, וקירב את אוצרות היהדות ללב העם בחיבוריו ותרגומיו". אוצר המונחים הפילוסופיים ואנתולוגיה פילוסופית (עורך ראשי: יעקב קלצקין), תרפ"ו-תרצ"ד תלמוד בבלי: מסכת בבא מציעא - עם תרגום עברי ופירוש חדש (עם ח"ז דימיטרובסקי), בעריכת י"נ אפשטיין, הוצאת דביר ומסדה תש"ך נתנאל קצבורג, צובל משה נחום, אנציקלופדיה של הציונות הדתית, מוסד הרב קוק, ירושלים, 1983, כרך ה' עמ' 6–8 נפטר ד"ר משה נחום צובל, הצופה, 4 במרץ 1962 ג. קרסל, בקרית־ספר וסופר- משה נחום צובל, דבר, 31 באוגוסט 1962 הספד של שמואל הכהן ויינגרטן לזכר משה נחום צובל הספד של י.ד. אברמסקי לזכר משה נחום צובל סקירה של עדו אבינרי על מפעל תרגום התלמוד לעברית לו היה שותף ד"ר משה נחום צובל עדות של ד"ר יוליוס לוי על פעילותו של משה נחום צובל בקלן בשנת 1909